Document ID: 32009R0508

KOMISJONI MÄÄRUS (EÜ) nr 508/2009,
15. juuni 2009,
millega muudetakse määrust (EÜ) nr 543/2008, millega kehtestatakse nõukogu määruse (EÜ) nr 1234/2007 (teatavate kodulinnuliha turustusnormide kohta) üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 121 punkti e koostoimes artikliga 4,
ning arvestades järgmist:
(1)
Komisjoni määruse (EÜ) nr 543/2008 (2) artikli 18 kohaselt edastavad liikmesriikide tugilaborid ekspertide komiteele kõnealuses määruses sätestatud kodulinnuliha veesisalduse kontrollide andmed igal aastal enne 1. juulit.
(2)
Ühtlustamise huvides on soovitatav, et kõik liikmesriikide tugilaborid kasutavad ekspertide komiteele andmete edastamisel samu vorme ja sama aadressi.
(3)
Määrust (EÜ) nr 543/2008 tuleks seetõttu vastavalt muuta.
(4)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 543/2008 muudetakse järgmiselt:
a)
Artikli 18 lõike 1 teine lõik asendatakse järgmisega:
„Igal aastal enne 1. juulit edastavad liikmesriikide tugilaborid käesoleva määruse XIIa lisas esitatud vormis lõikes 1 nimetatud kontrollide tulemused. Tulemused esitatakse korralduskomiteele läbivaatamiseks vastavalt määruse (EÜ) nr 1234/2007 artiklile 195.”
b)
Lisatakse uus XIIa lisa, mille tekst on sätestatud käesoleva määruse lisas.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. juuni 2009

Labels: 3
17
6